Informácia o činnosti Národného fondu za rok 2005

I.	MATERIÁLY  SCHVÁLENÉ  VLÁDOU  SR  A  MINISTROM  FINANCIÍ SR V ROKU 2005
  
     Odbor NF v roku 2005 vypracoval alebo sa podieľal na príprave nasledovných materiálov: 

-	Dodatok č. 2 k Pokynom pre hospodárenie s finančnými prostriedkami pri realizácii programu PHARE a Prechodného fondu, schválený ministrom financií SR dňa 1. 6. 2005 za účelom zosúladenia so Všeobecnou koordinačnou smernicou pre zahraničnú pomoc poskytovanú Európskou úniou a jej členskými štátmi a Smernicou k príprave a realizácii programu PHARE a Prechodného fondu (Transition Facility)
-	Aktualizácia Dodatku č.2 k  Pokynom pre hospodárenie s finančnými prostriedkami pri realizácii programu PHARE a Prechodného fondu, schválený ministrom financií SR dňa 17. 10. 2005 – z dôvodu zavedenia nápravných opatrení, ktoré vyplynuli z následného auditu na EDIS
-	Aktualizácia Pokynov pre hospodárenie s finančnými prostriedkami pri realizácii programu ISPA, schválená uznesením vlády SR č. 545 zo dňa 15.7.2005
-	Riadenie implementácie, finančné riadenie, kontrola a audit finančného mechanizmu EHP a Nórskeho finančného mechanizmu, schválený uznesením vlády SR č. 725 zo dňa 21. 9. 2005
-	Návrh alokácií finančných prostriedkov na jednotlivé priority Finančného mechanizmu EHP a Nórskeho finančného mechanizmu a Návrh na úpravu materiálu Riadenie implementácie, finančné riadenie, kontrola a audit finančného mechanizmu EHP a Nórskeho finančného mechanizmu, schválený uznesením vlády SR č. 948 zo dňa 30. 11. 2005
-	Návrh na zabezpečenie využitia Švajčiarskeho finančného mechanizmu v SR, schválený uznesením vlády SR č. 947 zo dňa 30. 11. 2005
-	Princípy používania Fondu solidarity Európskej únie v podmienkach Slovenskej republiky, schválené uznesením vlády SR č. 611 zo dňa 17.8.2005
-	
II.	ČINNOSŤ ODBORU NF PRI IMPLEMENTÁCII FONDOV EÚ A INÝCH FINANČNÝCH NÁSTROJOV

PROGRAM PHARE A PRECHODNÝ FOND

a) Metodická a koordinačná činnosť pri zavádzaní systému EDIS
Monitorovanie dodržiavania kritérií EDIS a plnenie opatrení vyplývajúcich z rozhodnutia EK  naďalej zabezpečoval riadiaci výbor pre EDIS. Jeho hlavným cieľom je riešiť aktuálne problémy, ktoré vzniknú v rámci akreditovaného systému PHARE/Prechodný fond, a monitorovať odstraňovanie nedostatkov re-auditu  v praxi.

V roku 2005 sa uskutočnil následný systémový audit k  rozhodnutiu EK o udelení akreditácie EDIS, ktorý sa realizoval v dvoch fázach:
-	prvá fáza sa uskutočnila v termíne 11. - 15.7.2005 a bola zameraná na fungovanie akreditovaného systému ako celku.
-	druhá fáza sa uskutočnila v dňoch 8. – 16. 8. 2005 , bola  realizovaná nezávislou inštitúciou Lubbock Fine nakontrahovanou EK. Cieľom bolo preveriť odstránenie zistení identifikovaných v Rozhodnutí EK o udelení akreditácie EDIS z 19. 10. 2004
 
Následný audit zahŕňal všetky akreditované subjekty v systéme PHARE/ Prechodný fond. 

Návrh správy z uvedeného auditu bol na odbor NF zaslaný dňa 14. 11. 2005 a  následne pripomienkovaný všetkými auditovanými subjektami. Návrh správy neobsahoval žiadne závažné zistenia, ktoré by bránili v uplatňovaní EDIS v Slovenskej republike. Záverečnú správu z auditu predložila  EK vo februári 2006. 

b)  Implementácia   programu  PHARE  a Prechodný fond
Implementácia oboch programov sa uskutočňuje na základe stanovených  pravidiel formou spoločného financovania – zároveň zo zdrojov EÚ a štátneho rozpočtu. Monitorovanie finančných prostriedkov PHARE sa realizuje prostredníctvom elektronických monitorovacích systémov PERSEUS (vrátane spolufinancovania) a ISUF (informačný systém účtovania fondov).                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                     

S cieľom dodržania stanoveného pomeru financovania projektov z EÚ zdrojov a zo zdrojov štátneho rozpočtu bola v roku 2005 naďalej priebežne uhrádzaná DPH  tým konečným prijímateľom/dodávateľom, ktorým  nevzniká nárok na odpočet DPH alebo na jej vrátenie v zmysle príslušnej legislatívy. Úhrady sa realizovali prostredníctvom IA z prostriedkov VPS vyčlenených na tento účel. 

Program PHARE
V priebehu roku 2005 odbor Národného fondu predložil na EK celkovo 12 žiadostí  o finančné prostriedky a zároveň administroval presuny finančných prostriedkov zo zdrojov PHARE a zo zdrojov spolufinancovania zo štátneho rozpočtu pre realizáciu finančných memoránd 2001 (projekt SR0103.02 Rómska infraštruktúra), 2002 a 2003 podľa potrieb implementačných agentúr.

V dôsledku oneskorených platieb z EK bolo potrebné  zabezpečiť   finančné prostriedky nasledovne:
-	zo štátneho rozpočtu pre FM 2001 a FM 2002  vo výške 4,658 mil. EUR 
               
Z dôvodu oneskorenia platieb z EK a s cieľom predchádzať  sankciám zo strany konečných prijímateľov/dodávateľov plynúcich z uzavretých zmlúv bola v roku 2005 rozpočtovým opatrením vytvorená v kapitole Všeobecná pokladničná správa v rámci „Rezervy na prostriedky EÚ a odvody EÚ“ podpoložka „predfinancovanie prostriedkov EK“ vo výške 200.000.000,- Sk. Tieto prostriedky boli v priebehu druhého polroku 2005 použité jedenástimi prevodmi na predfinancovanie prostriedkov EÚ v celkovej sume predfinancovania vo výške 182.194.912,30 Sk.

Čerpanie finančných prostriedkov PHARE v rámci finančných memoránd 2001  - 2003
Na základe žiadostí o finančné prostriedky na Európsku komisiu obdržala  SR k 31.12.2005  z EK celkovo 55,122 MEUR (t.j. 2,149 mld. SKK podľa aktuálneho výmenného kurzu SKK/EUR platného v deň prijatia platby na účet NF). Na účty MF SR s dispozičným právom  implementačných agentúr bolo v tomto roku presunutých 51,475 MEUR (t.j. 2,059 mld. SKK podľa výmenného kurzu 40SKK/EUR platného pre štátny rozpočet  2005 ). 

Prehľad čerpania finančných prostriedkov EÚ PHARE podľa jednotlivých finančných memoránd k 31.12.2005 je nasledovný:

FM 2001 – celková nakontrahovaná čiastka finančných prostriedkov dosiahla 91,22%   
                  z celkovej alokácie PHARE, pričom sa tieto prostriedky čerpali vo výške 88,38%. 
                  Z tohto finančného memoranda sa v roku 2005 implementoval už iba 1 projekt SR0103.02 Rómska infraštruktúra, pre ktorý  doba kontrahovania a vyplácania bola ukončená k 30.11.2005.
                  
FM 2002 - doba kontrahovania bola ukončená 30.11.2004 a doba vyplácania 30.11.2005. Celková nakontrahovaná čiastka finančných prostriedkov dosiahla 91,79% z celkovej alokácie PHARE, pričom sa tieto prostriedky zatiaľ čerpali vo výške 88,02%.

FM 2003 - doba kontrahovania bola ukončená 30.11.2005 a doba vyplácania bude ukončená 30.11. 2006. Celková nakontrahovaná čiastka finančných prostriedkov dosiahla 94,10% z celkovej alokácie PHARE, pričom sa tieto prostriedky zatiaľ čerpali vo výške 21,74%.

Realokácie
V priebehu roka 2005 bola Európskou komisiou schválená realokácia finančných prostriedkov v rámci FM Národný program 2003 nasledovne: 

Program	Pôvodný rozpočet v EUR	Rozpočet po realokácii	
2003-004-995-01-04
Nealokovaný rozpočet na budovanie inštitúcií	3 000 000,00	3 454 000,00	
2003-004-995-01-06
Zlepšenie prístupu Rómov k zdravotnej starostlivosti	1 250 000,00	1 150 000,00	
2003-004-995-03-05
 Uplatňovanie nového acquis v oblasti štatistiky	2 300 000,00	2 112 000,00	
2003-004-995-03-20
Založenie EURODAC v SR	900 000,00	790 000,00	
2003-004-995-03-24
Boj proti praniu špinavých peňazí	1 000 000,00	934 000,00	

Program  Prechodný  fond
Na základe rozhodnutia EK o pridelení finančného príspevku zo dňa  28.7.2005 bolo pre Prechodný fond  alokovaných 10 mil. EUR.  Splnomocnenec pre Národný  fond (NAO) na základe konzultácie s Národným koordinátorom pre zahraničnú pomoc (NAC) vymenoval pre implementačnú agentúru Centrálna a finančná kontraktačná jednotka (IA CFKJ) splnomocnenca pre realizáciu programu Prechodný fond 2004. Odbor NF zabezpečil otvorenie príslušných bankových účtov pre NF a IA.

V priebehu roku 2005 odbor NF predložil na EK celkovo dve žiadosti o finančné prostriedky pre Prechodný fond a zabezpečoval priebežné prevody finančných prostriedkov podľa potreby IA CFKJ. 

Čerpanie finančných prostriedkov Prechodného fondu 2004
Na základe žiadostí o finančné prostriedky na Európsku komisiu obdržala  SR k 31.12.2005  z EK celkovo 2,915 MEUR (t.j. 0,112 mld. SKK podľa aktuálneho výmenného kurzu SKK/EUR platného v deň prijatia platby na účet NF). 

Na účty MF SR s dispozičným právom  implementačných agentúr bolo v tomto roku presunutých 1,4 MEUR (t.j. 0,056 mld. SKK podľa výmenného kurzu 40SKK/EUR platného pre ŠR 2005). 

Prehľad čerpania finančných prostriedkov EÚ Prechodného fondu 2004 k 31.12.2005 je nasledovný:
TF 2004 Národný program - doba kontrahovania bude ukončená k 15.12.2006 a doba vyplácania bude ukončená v roku 2007. Celková nakontrahovaná čiastka finančných prostriedkov dosiahla 22,28 % z celkovej alokácie Prechodného fondu, pričom sa tieto prostriedky zatiaľ čerpali vo výške  7,74%:
TF 2004 Posilnenie kontroly vonkajšej hranice EÚ - doba kontrahovania bude ukončená 15.12.2006 a doba vyplácania bude ukončená v roku 2007. K 31.12.2005 zatiaľ  neboli nakontrahované a vyplatené žiadne finančné prostriedky.

c) Nezrovnalosti a záväzky SR voči EK v rámci programov PHARE a Prechodný fond a ich vyrovnanie

Nezrovnalosti  
V súlade s finančným memorandom predkladá odbor NF na EK (prostredníctvom centrálneho kontaktného útvaru OLAF SR) pravidelné štvrťročné hlásenia o vzniknutých nezrovnalostiach ako aj o postupe pri ich riešení. V roku 2005 boli zaslané 4 hlásenia o nezrovnalostiach, v rámci ktorých sa identifikovalo 45 nezrovnalostí na úrovni implementačnej agentúry, resp. konečného prijímateľa. Najčastejším dôvodom vzniku nezrovnalosti bolo porušenie legislatívy ES alebo zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov.

Záväzky voči EK a ich vyrovnanie
V roku 2005 EK uskutočnila vyrovnanie záväzkov SR formou jednej kompenzácie s programom ISPA vo výške 38 643,89 EUR. Následne bola pre program ISPA kompenzácia vyrovnaná  z rezervy programu PHARE.  

Odbor NF v spolupráci s kontrolnými orgánmi inicioval a monitoroval aj plnenie záväzkov SR voči EK, ktoré sa uskutočňujú formou úhrady ťarchopisov EK. Vzhľadom na náročnosť vymáhania finančných prostriedkov, hlavne u programov a projektov realizovaných pred založením NF, naďalej riadil činnosť medzirezortnej komisie, ktorá sa zaoberá riešením problémov súvisiacich s nevysporiadanými pohľadávkami vzniknutými do 31.12.1998.

Za program PHARE boli  na EK uhradené ťarchopisy v celkovej výške 387 817,94 EUR. 
 
d) Zabezpečenie dodatočných  nákladov  projektov
V rámci svojej činnosti odbor NF zabezpečoval pre projekty  programu PHARE (SK 0009.01, SR0104.01, SR0108.01, 2002/000-610.07, 2002/000-610.10 a 2002/000-610.12) dodatočné finančné prostriedky spolufinancovania vo výške 22.813.018,- Sk, čo bolo spôsobené  nedostatkami  vo fáze programovania,  problémami  pri implementácii investičných projektov  alebo prírodnými katastrofami.
 
V rámci FM 2001 – SR 0103.02 Rómska infraštruktúra vznikli nasledovné dodatočné náklady:

-	SR 0103.02 „Infraštruktúra pre rómske osady“, Trenč a Varhaňovce (chyba v procese programovania – nezahrnutie viacerých položiek, resp. aktivít do kontraktov, čo bolo identifikované až po schválení projektov)
-	SR 0103.02 „Infraštruktúra pre rómske osady“, Pečovská Nová Ves (dodatočné náklady vznikli následkom živelnej pohromy)

Pri oboch kontraktoch išlo o dodatočné prostriedky spolufinancovania, ktoré dosiahli v roku 2005 dodatočné náklady vo výške 287 647,18 EUR, čo predstavuje sumu 11 505 887,20 SKK.

e) Administrácia ukončovania  programov PHARE
Odbor NF v roku 2005 vypracoval „Záverečné prehlásenia o ukončení programu“ týkajúce sa Finančných memoránd 2001 a čiastočne Finančných memoránd 2002, ktoré boli zaslané na EK v stanovených termínoch. Zároveň bolo spracované a zaslané aj „Záverečné prehlásenie o ukončení programu“ pre program SR 0017, pre ktoré bolo vyplácanie spolufinancovania predlžené do konca roku 2004.

Rovnako boli úrovni odboru NF realizované všetky potrebné kroky - postupné uzatvorenie  30 bankových účtov s dispozičným právom IA. Bankové účty odboru NF pre predmetné memorandá budú uzatvorené až po zúčtovaní a vrátení zostatku finančných prostriedkov na EK. V roku 2005 odbor NF vrátil na EK zostatky finančných prostriedkov vo výške 4 317 572 EUR za FM 1998 – 2002.

Odbor NF postupne pracuje na ukončovaní ďalších projektov FM 2002. 

f) Realizácia projektu PHARE „Posilnenie ochrany finančných záujmov Spoločenstva a boj proti podvodom“ 

V záujme zvýšenia ochrany finančných záujmov EK prostredníctvom posilnenia finančného riadenia a kvality ľudských zdrojov pri riadení finančných operácií v súlade s finančnými pravidlami EK a s cieľom implementovať požiadavky finančných pravidiel EÚ do záväzných finančných dohôd, vypracoval odbor NF návrh projektu s vyššie uvedeným názvom, financovaného z realokácií v rámci programu PHARE. V priebehu roku 2005 sa uskutočnila  úspešná realizácia projektu s cieľom posilniť kapacity inštitúcií vykonávajúcich finančné riadenie (NF, ÚV SR a IA). V rámci jeho implementácie bol zriadený riadiaci výbor, ktorý monitoroval výsledky projektu a pracovné skupiny úrovni Úradu vlády SR, odboru NF a IA.

V rámci realizácie projektu boli organizované semináre a školenia z oblasti finančného plánovania, nezrovnalostí a zodpovedností v rámci systému PHARE, účastníkmi ktorých boli pracovníci odboru NF, Sekcie systému verejnej vnútornej finančnej kontroly MF SR, implementačných agentúr, Úradu vlády SR a kontaktného bodu OLAF. Výsledky projektu boli prezentované a schválené na porade vedenia Ministerstva financií SR dňa 18. 8. 2005. Záverečná správa projektu vo vzťahu k EK bola schválená po zapracovaní pripomienok odboru NF a Sekcie systému verejnej vnútornej finančnej kontroly MF SR dňa 15. 11. 2005.

PROGRAM SAPARD

V priebehu roku 2005 odbor NF ako kompetentný orgán pre program SAPARD  uskutočňoval  činnosti, potrebné na implementáciu programu v súlade s ustanoveniami  Viacročnej finančnej dohody, ktorá bola uzatvorená medzi EK a vládou SR dňa 26.3.2001 a Ročných finančných dohôd pre program SAPARD uzatváraných medzi rovnakými subjektami.
 
K 31.12.2005 boli uzatvorené zmluvy na všetky disponibilné zdroje poskytnuté v rámci ročných finančných dohôd z Európskej únie pre program SAPARD vo výške 76 915 845 EUR. Keďže záujem konečných príjemcov prevyšoval možnosti programu, Európska únia umožnila uzatvorenie zmlúv o 6 % nad celkový limit programu. Zvýšenie limitu bolo pokryté zo SOP – Rozvoj vidieka. 

Čerpanie finančných prostriedkov sa uskutočňuje priebežne a bude prebiehať až do konca roka 2006. Bližšie informácie o čerpaní podľa jednotlivých opatrení programu SAPARD k 31. 12. 2005 sú uvedené v prílohe č. 1.

Spolufinancovanie zo štátneho rozpočtu
Odbor NF zabezpečoval  vyplácanie spolufinancovania programu SAPARD prostredníctvom rozpočtovej kapitoly Všeobecná pokladničná správa (VPS), v ktorej bolo v roku 2005 narozpočtovaných pre program SAPARD  272 381 000,- Sk. Tieto boli vyčerpané takmer v plnej výške (267 918 888 Sk). 

Ďalej odbor NF administroval čerpanie  rezervy na krytie kurzových rozdielov, nákladov spojených s vedením účtov, nezrovnalostí a DPH. Na tento účel bolo v roku 2005 zabezpečených 119 187 000,- Sk, z čoho hlavnú  časť tvorila práve refundácia DPH vo výške 102 918 000,- Sk. Z dôvodu oneskorenia  platieb zo strany EK a s cieľom maximálne eliminovať možnosti pre nedodržanie lehoty 3 mesiacov na úrovni Pôdohospodárskej platobnej agentúry na vybavenie žiadostí konečných prijímateľov  bola  v rámci rezervy vytvorená nová položka na predfinancovanie prostriedkov ES vo výške 210 000 000 Sk. 

V rámci procesu tvorby návrhu štátneho rozpočtu na roky 2006 - 2008 zabezpečil odbor NF  na rok 2006  finančné prostriedky aj  na predfinancovanie záverečnej platby z Európskej únie. Záverečná platba vo výške 5 % z celkovej alokácie bude uhradená až po skončení programu a zaslaní záverečnej správy o programe SAPARD, ktorú vypracuje Ministerstvo pôdohospodárstva SR.

ZÁRUČNÁ  SEKCIA  EAGGF 

Pracovníci odboru NF priebežne uskutočňovali platby pre Záručnú sekciu EAGGF a zabezpečovali transfery finančných prostriedkov z EÚ na tri účty Pôdohospodárskej platobnej agentúry pre nasledovné oblasti: trhovo - orientované výdavky, rozvoj vidieka a priame platby. Zároveň monitorovali  vývoj kurzu EUR/SKK tak, aby mohli zabezpečovať vyrovnávanie prípadných kurzových rozdielov. Od decembra 2005 sa uskutočňovali  transfery finančných prostriedkov aj na ďalší samostatný účet Pôdohospodárskej platobnej agentúry pre intervenčné opatrenia.

Vyrovnávanie kurzových rozdielov zabezpečoval odbor NF zo svojho mimorozpočtového účtu, zriadeného na tento účel. V roku 2005 bolo na tento účel zabezpečených 200 mil. Sk a dvoma následným rozpočtovými opatrenia bola táto suma zvýšená na 320 mil. Sk, ktorá bola  vyčerpaná v dôsledku posilňovania SKK voči EUR.

FINANČNÉ NÁSTROJE EHP a NK

Vláda SR dňa 21. 9. 2005 schválila spoločný materiál Úradu vlády SR a Ministerstva financií SR „Riadenie implementácie, finančné riadenie, kontrola a audit finančného mechanizmu EHP a Nórskeho finančného mechanizmu“. Tento materiál definuje priority, ktoré by mali byť financované z uvedených finančných mechanizmov a popisuje kompetencie a vzťahy medzi jednotlivými aktérmi celého procesu riadenia. Programovanie a implementáciu bude riadiť Úrad vlády SR a úlohu Platobného orgánu bude plniť odbor NF Ministerstva financií SR. Na základe tejto skutočnosti sa v priebehu roka 2005 zabezpečovala príprava prostredia pre fungovanie systému finančného riadenia a pre plnenie  funkcie platobného orgánu, ktorý plní nasledovné úlohy:
•	prijímanie platieb z Finančného mechanizmu EHP/Nórskeho finančného mechanizmu, 
•	vyplácanie prijatých finančných prostriedkov na účet konečného prijímateľa/ sprostredkovateľa
•	zabezpečovanie prostriedkov na spolufinancovanie a predfinancovanie zo zdrojov štátneho rozpočtu pre verejný sektor 

Prvé reálne čerpanie finančných prostriedkov EHP a NK sa očakáva v roku 2006.

Pre   Slovenskú republiku je na roky 2004 – 2009 alokovaný objem finančných prostriedkov vo výške 32,340 mil. EUR z Finančného mechanizmu EHP a 37,989 mil. EUR z Nórskeho finančného mechanizmu. Po odpočítaní nákladov na správu prostriedkov z celkovej čiastky bude objem finančných prostriedkov alokovaných pre SR na obdobie od 1. 5. 2004 do 30. 4. 2009 z Finančného mechanizmu EHP vo výške 31,046 mil. EUR a Nórskeho finančného mechanizmu vo výške 36,089 mil. EUR.

ŠVAJČIARSKY FINANČNÝ MECHANIZMUS

V súlade s materiálom „Návrh na zabezpečenie využitia Švajčiarskeho finančného mechanizmu v SR“, schválený  uznesením vlády SR č. 947 zo dňa 30. 11. 2005, sa zabezpečovala príprava prostredia na implementáciu tohto finančného nástroja. Na základe tohto materiálu bude rozdelenie kompetencií analogické ako pri finančných mechanizmoch EHP a NK. Úrad vlády SR bude zodpovedný za celkovú implementáciu a funkciu platobného orgánu bude plniť odbor NF Ministerstva financií SR. V roku 2006 bude podpísané Memorandum o porozumení a Dohoda o uplatňovaní Memoranda o porozumení. Prvé čerpanie možno očakávať v roku 2007. 

PROGRAM   ISPA/KF a KOHÉZNY FOND

Na základe skúseností z implementácie  projektov ISPA/KF boli dňa 13.7.2005 uznesením vlády SR č. 545/2005 aktualizované Pokyny pre hospodárenie s finančnými prostriedkami pri realizácii programu ISPA. V nadväznosti na to boli vypracované aktualizácie relevantných implementačných finančných dohôd - Dohody o financovaní pre implementáciu projektov ISPA/KF – pre projekty cestnej infraštruktúry medzi MF SR (NAO) a Sektorovým splnomocnencom pre program ISPA (SAO) pre sektor dopravy. Pre sektor životného prostredia je dohoda v procese podpisu. 

V priebehu roka 2005 sa tiež aktualizovali Dohody o financovaní pre implementáciu projektov KF, podpísané medzi MF SR (PO KF), MDPT SR (SORO, SOPO a IO)  pre cestnú infraštruktúru a medzi MF SR (PO KF), MDPT SR (SORO a SOPO) a Železnicami Slovenskej republiky (IO a konečný prijímateľ) pre železničnú infraštruktúru.

V nadväznosti na uvedené zmeny vo finančnom riadení projektov ISPA/KF boli vypracované a schválené úpravy  oboch interných manuálov postupov:
-	Interného manuálu odboru NF pre implementáciu projektov ISPA/KF, s platnosťou od 1.8.2005
-	Interného manuálu vnútorných postupov pre KF – Platobný orgán. Prvá zmena vstúpila do platnosti 1.8.2005 a nasledujúca 15.11.2005.

V rámci finančného riadenia odbor NF priebežne  metodicky usmerňoval a koordinoval činnosť troch IA a sprostredkovateľských orgánov pod platobným orgánom (SOPO) v sektore dopravy a životného prostredia. V nadväznosti na Koncepciu finančného riadenia KF odbor NF koordinoval aj proces prípravy a prípadných úprav interných manuálov jednotlivých subjektov v rámci mechanizmu čerpania KF. 

 V súlade so zodpovednosťou NAO odbor NF zabezpečoval dodržiavanie pravidiel a procedúr pri realizácii projektov ISPA/KF týkajúcich sa finančných zdrojov pre spolufinancovanie, procesov obstarávania a monitorovania potrieb IA pre implementáciu projektov. 

Odbor NF spolupracoval pri organizácii a spracovaní podkladov pre  zasadnutia dvoch monitorovacích výborov KF:
-	v dňoch 14. – 15. 4.2005 sa konalo druhé zasadnutie  Monitorovacieho výboru KF 
-	 v dňoch 6. – 7. 10. 2005 sa konalo tretie zasadnutie  Monitorovacieho výboru KF. 

V roku 2005 odbor NF uskutočnil ďalšie kroky, potrebné pre implementáciu vyššie uvedených fondov:
- priebežne boli uzatvárané so Štátnou pokladnicou zmluvy o bežných účtoch pre jednotlivé projekty KF (účet  pre projekt D3 Hričovské Podhradie, vyrovnávací účet ku Kohéznemu fondu, účet na predplácanie zdrojov ES) a zmluva na účet pre príjem prostriedkov z Fondu solidarity EÚ
- boli vypracované dodatky k zoznamu osôb splnomocnených disponovať s peňažnými prostriedkami na účte k účtom Národného fondu v Štátnej pokladnici a administrované  žiadosti o založenie a žiadosti o vyradenie používateľa v IS ŠP
- v zmysle manuálov interných procedúr boli priebežne spracovávané analýzy všetkých finančných memoránd a čerpania finančných prostriedkov s cieľom monitorovať a zabezpečovať likviditu platobného orgánu.

Vzhľadom na rozdielnosť finančného riadenia pre projekty ISPA (mimorozpočtové zdroje) a projekty Kohézneho fondu (zdroje štátneho rozpočtu) ako aj na základe odlišného stavu realizácie projektov  ISPA/KF  a KF,  boli údaje o čerpaní spracovávané vždy v rozdelení na údaje relevantné pre projekty ISPA/KF a projekty KF. 

a) Implementácia projektov ISPA/KF

Odbor NF priebežne zabezpečoval  administráciu žiadostí o platbu na EK a presuny finančných zdrojov ES a štátneho rozpočtu pre program ISPA/KF nasledovne:

-	v sektore životného prostredia pre 23 projektov - finančných memoránd 2000 až 2003 v celkovej výške oprávnených nákladov 318 625 742 EUR, z čoho  je 18 investičných projektov a 5 projektov technickej asistencie
-	v sektore  dopravy pre 6 projektov ISPA/KF – finančných memoránd v celkovej hodnote oprávnených nákladov 317 779 000 EUR, z čoho 4 sú investičné projekty  a 2 projekty technickej asistencie

Odbor  NF spracoval k  31. 12. 2005 ukončenie 3 projektov technickej asistencie:
-	2000/SK/16/P/PA/001 – Technická asistencia pre prípravu projektov životného prostredia 
-	CCI/2001/CE/16/P/AT/002 – Podpora pre organizáciu monitorovacích výborov na Slovensku
-	 2002/SK/16/P/PA/003 – Príprava NF a implementačných agentúr ISPA na realizáciu EDIS-u vrátane zhodnotenia nedostatkov, prípravy EDIS-u a zhodnotenia súladu.

Celkovo boli na úhradu faktúr za reálne vykonané práce a služby v priebehu roka 2005 z úrovne IA vyplatené zhotoviteľom finančné prostriedky za časť ES a ŠR v sume 4 815 565 279 Sk.

Financovanie projektov ISPA/KF – EÚ zdroje
K 31. 12. 2005 odbor Národného fondu v rámci realizácie projektov ISPA/KF zadministroval prostredníctvom žiadostí na EK o preddavky, priebežné a záverečné platby na už podpísané Finančné memorandá finančné prostriedky vo výške 162 971 610 EUR. Z toho na svoj účet prijal k 31.12.2005 celkom 157 633 979 EUR, čo predstavuje 43,48% prostriedkov z celkovej alokácie prostriedkov EÚ. 

Z pohľadu ročného pohybu finančných prostriedkov EÚ  odbor NF  v roku 2005  prijal na svoje účty v Štátnej pokladnici v rámci realizácie projektov ISPA/KF finančné prostriedky vo výške 59 998 827 EUR, čo pri prepočte predstavuje 2 373 961 328 Sk (podľa aktuálneho výmenného kurzu SKK/EUR platného v deň prijatia platby na účet NF). 

Financovanie projektov ISPA/KF – zdroje štátneho rozpočtu
Odbor NF pre spolufinancovanie projektov ISPA/KF zabezpečil v štátnom rozpočte pre rok 2005  finančné prostriedky vo výške 2 940 698 000 Sk. V priebehu roka 2005 odbor NF v rámci realizácie projektov ISPA/KF previedol finančné prostriedky na spolufinancovanie zo ŠR vo výške 1 926 519 090 Sk.

b) Implementácia projektov  Kohézneho fondu

Odbor NF priebežne plnil  funkciu platobného orgánu pre KF a zabezpečoval zostavenie a predloženie žiadostí o platby, certifikáciu výkazu výdavkov a prijímanie platieb z prostriedkov EÚ, vrátane  ich zúčtovania. V rámci KF bolo k 31.12.2005 schválených 7 rozhodnutí EK pre podporu z grantu Kohézneho fondu v sektore životného prostredia a 2 projekty v sektore dopravy.

Pre projekty KF boli prijaté na účty platobného orgánu finančné prostriedky EÚ v sume 28 156 408 EUR, čo v prepočte kurzom NBS predstavuje 1 084 810 087 Sk. Táto suma predstavuje celkom 7,59 % z celkových oprávnených nákladov na projekty KF za časť ES. Uvedené finančné prostriedky predstavujú zálohovú platbu pre projekt Kohézneho fondu „Výstavba diaľnice D1, úsek Mengusovce - Jánovce na Slovensku“. V súčasnosti sa pripravuje pre uvedený projekt prvá priebežná žiadosť o platbu na EK.

Platobný orgán KF k 31.12.2005 previedol finančné prostriedky na úhradu 5 faktúr pre projekt Kohézneho fondu Mengusovce – Jánovce v celkovej hodnote 112 582 067 Sk.

c)Certifikácia

V priebehu roku 2005 bolo v rámci odboru NF certifikovaných celkom 51 priebežných žiadostí o platbu v celkovej požadovanej sume  63 739 198,64 EUR. 

Na základe vykonaných certifikácií boli identifikované zistenia, z ktorých medzi najzávažnejšie patrili: 
-  nesúlad manuálov interných postupov  s  Pokynmi pre hospodárenie s finančnými 
   prostriedkami programu ISPA a Koncepciou finančného riadenia KF
-  nedostatočná zastupiteľnosť
-  absencia  zmluvy s NDS  ako konečným prijímateľom,
-  nedostatočné predkladanie Prehlásení o overení výdavkov v súlade s čl. 4 Nariadenia EK    č. 1386/2002 

Prostredníctvom monitorovania  plnenia opatrení na nápravu zistených nedostatkov bolo overené, že sa priebežne odstraňovali. Problematika vypracovania a predkladania Prehlásenia o overení viedla k aktualizácii Dohôd o financovaní pre implementáciu projektov ISPA/KF na MDPT SR aj MŽP SR. V priebehu roku 2005 boli pre program ISPA/KF a KF  uskutočnené 2 rizikové analýzy – v júni a v decembri, na základe ktorých bol vypracovaný Plán certifikácií na rok 2006.

FOND SOLIDARITY

Vzhľadom na škody spôsobené veternou smršťou dňa 19. 11. 2004 Slovenská republika podala žiadosť o prostriedky z Fondu solidarity (FS EÚ), na základe ktorej EK schválila pomoc pre SR vo výške 5 667 578 EUR.  Pre potrebu implementácie prostriedkov FS EÚ vypracoval Úrad vlády SR v spolupráci s MF SR materiál „Princípy používania Fondu solidarity Európskej únie v podmienkach Slovenskej republiky“, ktorý bol schválený uznesením vlády SR č. 611/2005.  Z uznesenia k materiálu vyplynula úloha zriadiť pracovnú skupinu v gescii Výboru vlády SR pre obnovu a rozvoj Vysokých Tatier, ktorá vypracuje podrobné postupy a mechanizmus realizácie FS EÚ. Pracovníci odboru NF sa pravidelne zúčastňovali zasadania uvedenej pracovnej skupiny a podieľali sa na vypracovaní  materiálu „Postupy a mechanizmus implementácie finančných prostriedkov Fondu solidarity Európskej únie a rozdeleniu nenávratného finančného príspevku“, schválenom uznesením vlády SR č.1035 z 21.12.2005. V materiáli sa uviedli postupy pre použitie prostriedkov ako aj rozdelenie prostriedkov pre jednotlivé kapitoly ŠR. 

Dňa 17. 10. 2005 bola podpísaná Dohoda pre vykonávanie rozhodnutia Komisie z 13. 10. 2005 o udelení dotácie z Fondu solidarity Európskej únie na financovanie mimoriadnych opatrení. Na základe uvedenej dohody platobný orgán (odbor NF MF SR) obdržal dňa 8.11.2005 prostriedky Fondu solidarity vo výške 5 667 578 €, čo predstavovalo v deň prijatia 218 037 393,24 Sk.  Následne boli finančné prostriedky v zmysle uznesenia č. 1035/2005 MF SR presunuté  na Orgány zodpovedné za implementáciu (kapitoly ŠR) nasledovne:

Prerozdelenie prostriedkov FS EÚ medzi oprávnené sektory.
Kapitola ŠR	Prostriedky presunuté na jednotlivé kapitoly ŠR (v Sk)	
Ministerstvo dopravy, pôšt a telekomunikácií SR	47 639 458,00	
Ministerstvo hospodárstva SR	3 346 145,00	
MP SR	90 208 252,24	
MV SR	2 393 207,00	
MZ SR	3 576 697,00	
MŽP SR	70 873 634,00	
Spolu	218 037 393,24	
PRÍPRAVA NA NOVÉ PROGRAMOVÉ OBDOBIE 2007-2013

V rámci prípravy finančného manažmentu pre nové programové obdobie sa pracovníci odboru NF v roku 2005 spolupodieľali na rokovaniach pracovnej skupiny pre štrukturálne operácie v rámci Rady EÚ, v ktorej sa prerokovávali návrhy nových nariadení pre implementáciu štrukturálnych fondov a Kohézneho fondu v nasledujúcom programovacom období 2007 – 2013. V gescii odboru NF bola  príprava pravidiel  programu Kohézneho fondu a spolupráca na procese pripomienkovania nového všeobecného finančného nariadenia a jeho implementačných nariadení.  V rámci prípravy na nové programovacie obdobie odbor NF spolupracoval  pri príprave nových finančných nástrojov, s tým súvisiacich koncepčných materiálov na úrovni  MF SR  a je zapojený aj do procesu prípravy fungovania nových iniciatív Európskeho spoločenstva ako JASPERS a JEREMIE. 

INFORMAČNÉ SYSTÉMY   

Odbor NF v roku 2005 naďalej zabezpečoval procesy ukončovania vývoja a stabilizácie  monitorovacieho a účtovného systému pre jednotlivé fondy a finančné nástroje, vrátane ich vzájomných prepojení ako aj ich prepojení so systémom štátnej pokladnice.

 V rámci prípravy na čerpanie prostredníctvom mechanizmu KF odbor NF pokračoval vo  vývoji a optimalizácii elektronického monitorovacieho systému ITMS pre KF. Tento vývoj ako aj následné zavádzanie tohto systému do praxe, jeho testovanie a identifikácia niektorých nedostatkov bolo v priebehu roku 2005 veľmi náročným procesom. V súčasnosti pokračujú práce na dolaďovaní tohto systému na základe prvých skúseností z realizácií projektov KF.

V priebehu roku 2005 spustený do ostrej prevádzky  účtovný systém ISUF nielen pre  samotné procesy účtovania, ale taktiež pre realizáciu platieb pre všetky fondy a finančné nástroje. Rovnako v priebehu roka 2005 boli do systému spracovávané moduly účtovania pre nové finančné nástroje EHP a NK a Fondu solidarity. Prebiehali práce na vývoji knihy dlžníkov a jej spustení do prevádzky.

V súčasnosti sú systémy ITMS, ISUF a systém Štátnej pokladnice plne integrované a v priebehu roka 2005 boli prostredníctvom nich realizované prvé platby. 

ÚČTOVANIE  FONDOV EÚ A INÝCH FINANČNÝCH NÁSTROJOV  

Odbor NF priebežne zabezpečoval vedenie podvojného účtovníctva účtovnej jednotky  – Ministerstvo financií  SR podľa zákona č. 431/2002 Z. z. o účtovníctve v znení neskorších predpisov a v súlade: 

- 	s opatrením MF SR z 11.decembra 2003, číslo 24 501/2003-92, ktorým sa ustanovujú podrobnosti o postupoch účtovania a rámcovej účtovej osnove pre rozpočtové organizácie, štátne fondy, príspevkové organizácie, obce a vyššie územné celky v znení opatrenia z 24. novembra 2004 č. MF/10717/2004-74,
-	s opatrením MF SR z 25. februára 2003, číslo 1407/2003-92, ktorým sa ustanovujú podrobnosti o usporiadaní, označovaní  a obsahovom vymedzení položiek účtovnej závierky, termíny a miesto predkladania účtovnej závierky pre rozpočtové organizácie, štátne fondy, obce, vyššie územné celky, príspevkové organizácie a niektoré iné právnické osoby, ktorých hlavným predmetom činnosti nie je podnikanie v znení neskorších predpisov,
-	s osobitnými požiadavkami na poskytovanie údajov z účtovníctva, najmä podľa zákona NR SR č. 303/1995 Z. z. o rozpočtových pravidlách  v znení neskorších predpisov – pokynom MF SR z 29.decembra 2004 č. MF/16536/2004-31, ktorým sa ustanovuje rozsah, spôsob  a termíny predkladania údajov na hodnotenie plnenia  rozpočtu verejnej správy v znení oznámenia o oprave textu uverejneného vo Finančnom spravodajcovi č. 3/2005,
-	s vnútorným manuálom pre vedenie účtovníctva európskych fondov a iných finančných nástrojov .

Okrem denného účtovania jednotlivých účtovných prípadov všetkých predvstupových, povstupových fondov a iných finančných nástrojov odbor NF v priebehu roku 2005 vykonával  nasledovné činnosti: 

-	spracovávanie pravidelných štvrťročných účtovných závierok za účtovnú jednotku Národný fond
-	spracovávanie štvrťročných správ  o čerpaní prostriedkov ES
-	pravidelné zosúlaďovanie účtovných údajov s implementačnými agentúrami, platobnými jednotkami a SOPO
-	metodické riadenie účtovníctva fondov - vo vzťahu k implementačným agentúram, platobným jednotkám a  sprostredkovateľským orgánom pod platobným orgánom (SOPO), ktoré sa priamo premietalo do konfigurácie systému ISUF vrátane centrálneho udržiavania účtového rozvrhu. V rámci metodického usmerňovania bolo v roku 2005  vypracovaných 16 usmernení k postupom účtovania pre platobné jednotky, IA a SOPO
-	výkon funkcie garantov pre účtovanie a pre finančné riadenie v systéme ISUF. V rámci tejto činnosti poskytoval NF pomoc platobným jednotkám, SOPO a implementačným agentúram pri účtovaní finančných prostriedkov 
-	realizácia prevodu  finančných  prostriedkov  Európskej komisie  v zmysle článku 9  Nariadenia Rady č. 1150/2000. Vlastné zdroje ES pripísané na účet MF SR v mene Európskej komisie čerpá EK v rozsahu potrebnom na pokrytie svojich potrieb hotovostných finančných zdrojov vyplývajúcich z implementácie rozpočtu EÚ. O realizácii všetkých vykonaných platobných operáciách sa zasielajú e-mailové správy EK
-	pravidelná aktualizácia   vnútorného manuálu pre vedenie účtovníctva  európskych fondov a iných finančných nástrojov. Do manuálu boli zapracované postupy   účtovania pre oblasť predvstupových fondov, štrukturálnych fondov, Kohézneho fondu, vlastných zdrojov ES, náhrad cestovných výdavkov zástupcov SR na zasadaniach Rady EÚ (finančná obálka) a pripravujú sa postupy účtovania pre švajčiarsky finančný nástroj. Vnútorný manuál zahŕňa zmeny v oblasti legislatívy , koncepcií finančného riadenia, finančných tokov, ako aj organizačné zmeny  a odporúčania auditu
-	zabezpečovanie školení v systéme ISUF  pre pracovníkov odboru NF a pre všetky implementačné agentúry, SOPO a platobné jednotky
-	zabezpečovanie finančného riadenia finančnej obálky. 
Odbor NF vykonával predbežnú kontrolu výkazu  cestovných výdavkov s priloženými kópiami cestovných dokladov. Finančné prostriedky určené na finančnú obálku pre  Slovenskú republiku na1 EUR . K 31.12.2005 bolo z finančnej obálky vyplatených  1 140 692,94 EUR.   Prehľad rok 2005  boli vo výške 959 845 EUR. Z roku 2004 zostalo nevyčerpané 864 724,2 o čerpaní týchto prostriedkov Odbor NF  pravidelne ročne predkladá na  EK.
VÝKON  DOHĽADU NAD OBSTARÁVANÍM 

V roku 2005 odbor NF priebežne zabezpečoval  výkon dohľadu nad ex-ante schvaľovaním vo verejnom obstarávaní na úrovni implementačných agentúr, monitorovanie procesov verejného obstarávania  a vedenie centrálnej evidencie vyhlásených verejných obstarávaní v rámci programov  PHARE, ISPA (ďalej ako ISPA /KF) a Prechodný fond (PF).   

Výkonom tejto činnosti NAO realizoval svoju zodpovednosť za oblasť verejného obstarávania v implementačných agentúrach a v rámci neho za dodržiavanie princípov verejného obstarávania a zákonnosti v metódach a postupoch verejného obstarávania a tým aj dodržiavanie smerníc EÚ pre verejné obstarávanie pri realizácii projektov programu PHARE, ISPA  a Prechodný fond. Takýto výkon dohľadu nenahrádza činnosti dohľadu a kontroly nad verejným obstarávaním vykonávané Úradom pre verejné obstarávanie (ÚVO) ani inými  kontrolnými  orgánmi.

Zatiaľ čo v roku 2004 sa činnosť odboru NF v tejto oblasti sústredila predovšetkým na vypracovanie postupov pre výkon dohľadu, interných manuálov, uzatvorenie dohôd o spolupráci vo verejnom obstarávaní medzi Národným fondom a implementačnými agentúrami CFKJ, APRR, NARMSP a IA EIP, v priebehu  roku 2005 predstavoval hlavnú činnosť  samotný výkon dohľadu.

Výkon dohľadu nad ex-ante schvaľovaním sa uskutočňoval  podľa ročného plánu dohľadu, ďalej ad hoc na základe oznámených alebo zistených informácií o porušení metód a postupov vo verejnom obstarávaní a tiež na základe zváženia relevantnosti výkonu dohľadu v danej etape verejného obstarávania. Preveroval sa  súlad postupov IA vo procese verejného obstarávania s ustanoveniami zákona o verejnom obstarávaní vzhľadom na finančné memorandá, projektový návrh (Project Fiche), všeobecné podmienky a pokynmi pri hospodárení s finančnými prostriedkami pri realizácii programu PHARE, ISPA/KF a PF.

Výkon dohľadu sa uskutočňoval v  nasledujúcich implementačných agentúrach:

Pre fond PHARE a Prechodný fond:
-	Centrálna finančná a kontraktačná jednotka (CFKJ);
-	Národná agentúra pre rozvoj malého a stredného podnikania (NARMSP);
-	Agentúra pre podporu regionálneho rozvoja (APRR).

Pre fond ISPA/KF:
-	Implementačná agentúra Environmentálnych investičných projektov (IA EIP);
-	Implementačná agentúra Železníc Slovenskej republiky (IA ŽSR);
-	odbor implementácie projektov cestnej infraštruktúry na MDPT SR (OIPCI) - bývalá Implementačná agentúra Slovenskej správy ciest.

V roku 2005 vykonalo oddelenie dohľadu nad obstarávaním celkovo 90 dohľadov, z toho 28 dohľadov bolo vykonaných formou kontroly na mieste.

Ďalej boli aktualizované interné manuály  pre výkon dohľadu pre jednotlivé programy, vypracovaných viacero usmernení (Usmernenia Sekcie európskych záležitostí č. 2/2005 -VO k osobitnému režimu doručovania dokumentácie k verejnému obstarávaniu pre implementačné agentúry z dôvodu zamedzenia úniku informácií z doručovanej dokumentácie), informácií a analýz kontrahovania k niektorým problémovým projektom v rámci programu PHARE. 

V súlade s ročným plánom dohľadu na rok 2005  boli vypracované polročné správy o výkone dohľadu pre NAO, NAC a Riadiaci orgán pre ISPA/KF za 2. polrok 2004 a 1. polrok 2005. Súčasne boli vypracované nové  kontrolné listy pre výkon dohľadu v jednotlivých etapách verejného obstarávania a stanovisko k otázke kurzových rozdielov vo verejnom obstarávaní a vykonané  zhodnotenie súladu interného manuálu CFKJ, APRR a NARMSP s dohodou o spolupráci vo verejnom obstarávaní ako aj overenie fungovania systému ex-ante schvaľovania v oblasti verejného obstarávania v jednotlivých implementačných agentúrach PHARE. Na základe zistení bola následne PAOm zaslaná správa, ktorá obsahovala pripomienky a odporúčania  na zlepšenie systému.

Okrem vyššie spomenutých činností odbor NF metodicky usmerňoval a poskytoval  konzultácie k príprave súťažných podkladov pre IA ako aj  pri riešení problémov týkajúcich sa konkrétnych projektov a metód verejného obstarávania, napr. pri posúdení možnosti rozdelenia predmetu obstarávania, možnosti presunu kompetencií v oblasti verejného obstarávania, možnosti pokračovania v obstarávaní – užšia súťaž, podľa GgaPP. Súčasne boli vybavované  sťažnosti proti postupu obstarávateľa CFKJ doručených na MF SR od neúspešných uchádzačov verejných obstarávaní realizovaných podľa pravidiel Európskej komisie – GGaPP. Ďalej odbor NF spolupracoval v rámci výkonu  auditov  EK , zameraných na verejné obstarávanie.

Odbor NF ďalej plnil funkciu koordinátora pri riešení problémových okruhov vo verejnom obstarávaní identifikovaných implementačnými agentúrami v spolupráci s Európskou komisiou, Úradom pre verejné obstarávanie a inými ústrednými orgánmi štátnej správy SR. Riešenie problémových okruhov a metodické usmernenia UVO SR boli zasielané na všetky IA.

Súčinnosť s inými kontrolnými a audítorskými orgánmi SR
V súlade s uznesením vlády č. 1103/2003 z 19. novembra 2003 pracovníci odboru NF spolupracovali aj s inými kontrolnými orgánmi SR. Na základe poverenia č. 4/2005/1 zo dňa 23. 6. 2005  sa zástupcovia oddelenia dohľadu nad obstarávaním zúčastnili ako prizvané osoby na následnej finančnej kontrole verejného obstarávania pre projekt  v rámci programu PHARE, ktorú vykonával Centrálny kontaktný útvar OLAF pre SR v dňoch 11.7. - 5.8.2005.